Ego Hugo, dux Burgundię, notum facio universis presentes litteras inspecturis quod dominus Johannes, comes Cabilonis, in presentia mea constitutus, recognovit se reddidisse fratribus Fonteneti domum suam quam dicti fratres habent apud Trecas, quam eidem accomodaverant ad vitam suam, in qua jam dictus comes vel heredes ipsius, sive alius, aliqua occasione prefati comitis nichil penitus de cetero debent nec poterunt reclamare. Et ut hoc ratum et firmum habeatur in posterum, ad instantiam predicti comitis presentem paginam in testimonium sigilli mei feci munimine roborari. Actum anno Domini M°CC° tricesimo sexto.